रायजो नाङै जोबोर गाजा गोमजायै फालिदों रंजालि बैसागो । हादोर नाङै करना बेरामनि गोसारनायआ बांबोनायनि समावबो सोरखारनि माखासे खानानै होनाय खान्थिनि गेजेरजों फालिनो लादों गोदान बोसार बैसागोखौ बरायनायजों लोगोसे रंजाथाय फोरबो । थांनाय बोसोराव करनानि थाखाय बैसागु रंथाय फोरबोखौ रायजो सोरखारआ खुनायनिफ्राय बादा होनानै दोनदोंमोन। नाथाय देग्लाय करना बेरामआ इसेब्लाबो नरमेलआव थानायनि थाखाय रायजो सोरखारआ माखासे खान्थिनि गेजेरजों बैसागु रंथाय फोरबोखौ फालिनो बिथोन होदों । सोरखारआ खानानै होनाय खान्थि बादियै हरनि 11.30 रिंगा जानाय लोगो-लोगोनो बैसागु रंजाथाय फोरबोनि गासैबो हाबाफारिखौ फोजोबनो नांगोन । दिनै बे फोरमायथिखौ ड° हिमन्त बिस्व’ सर्माया खौरां बिजोंनि गेजेरजों फोरमायथिदों । ड° हिमन्त बिस्व’ सर्माया बुंबावदों दि, सोरखारआ खानानै होनाय बे सम सिमा खान्थिनि आयेनखौ सिफायोब्ला बिसोरनि सायाव आयेनारि राहा लानाय जागोन। रायजो सोरखारआ बेनि सायाव आयेन बानायनाय जाबाय, बेनिखायनो बे आयेनखौ सिफायनो मोननाय नङा । मख’नो गोनां दि, जाय महरगिरिफोरा मोनानि 11.30 रिंगानि उनावबो हारिमुवारी दिन्थिफुंनाय आरो टेलिभिसननि गेजेरजों लाइभ टेलिकाष्ट खालामो बिसोरनि सायाव गसर थिसननाय जागोन आरो जायफोरा बे गसर थिसनजागोन बिथांमोना 3 बोसोरसिम आदालटनि दंरखङाव गाफैनांगोन होनना बुंथिबावो।गुबुन फारसेथिं, बे आयेनखौ सोरखारआ बानायनायआव माबाफोर गोरोन्थि जादोंब्ला बेनि हेंथायै बिजिरसालिआव आयेननि गेजेरजों खारनो हागोन होननानैबो बुंथिदों ड. हिमन्त बिस्व’ सर्माया । लोगोसेनो आसाम सोरखारआ रायजोनि थागिबिफोरनो रंजालि बैसागोखौ गोजोनै फालिनो खाबु होदों होननानै बुंनायनि गेजेरजों आयेनखौ नेवसिगारनानै सोरखारनि हेंथायै थांनो नाङा होननानैबो बुंथिदों।